মালদ্বীপ
মালদ্বীপ বা মালদ্বীপ প্রজাতন্ত্র (, "ধিবেহী রাজ্যে জুমহূরিয়া") ভারত মহাসাগরের একটি দ্বীপ রাষ্ট্র। এর রাজধানীর নাম মালে। দক্ষিণ এশীয় আঞ্চলিক জোট সার্ক এর সদস্য। অপরূপ সৌন্দর্যের লীলাভূমি এ দেশ বিশ্বের সবচেয়ে নিচু দেশ। পর্যটনের জন্য বিখ্যাত এ দেশের সমুদ্রপৃষ্ঠ থেকে সর্বোচ্চ উচ্চতা মাত্র দুই দশমিক তিন মিটার এবং গড় উচ্চতা মাত্র এক দশমিক পাঁচ মিটার। এক হাজার দুই শ’রও বেশি ছোট ছোট দ্বীপ নিয়ে গঠিত মালদ্বীপ।
মালদ্বীপ জাতীয় ফুটবল দল
১৯৯৭ সালে নেপালের কাঠমুন্ডুতে অনুষ্ঠিত সাফ কাপের তৃতীয় আসরে মালদ্বীপ দল অংশগ্রহণ করে। এটি ছিল মালদ্বীপ দলে প্রথম কোন আঞ্চলিক ফুটবল টুনার্মেন্টে অংশগ্রহণ।
মালদ্বীপ ভারত ও বাংলাদেশের সাথে ’’বি গ্রুপে’’ ছিল। এবং গ্রুপে দ্বিতীয় দল হিসাবে দুই পয়েন্ট নিয়ে সেমিফাইনালে ওঠে। গ্রুপ পর্বে তাদের প্রথম ম্যাচ বাংলাদেশের সাথে ১-১ গোলে ড্র করে ও দ্বিতীয় ম্যাচে ভারতের সাথে ২-২ গোলে ড্র করে।